section_heading: Poziv Australiji na natjecanje
paragraph_text: 10. veljače 2015. EBU je objavio kako je pozvao Australiju (kao 40. zemlju natjecateljicu) da sudjeluje u finalu natjecanja, koju zastupa SBS – dugogodišnji prijenosnik Eurosonga u toj zemlji. Sudjelovanje Australije bit će jednogodišnji događaj u čast 60-godišnice Eurosonga, popularnog showa među Australcima. U slučaju pobjede Australije, ova zemlja će imati mogućnost povratka, no natjecanje će se održati u jednom od gradova za koje čelni ljudi SBS-a odluče. Također SBS će biti i suorganizator toga natjecanja. EBU je također objavio mogućnost sličnih poziva o sudjelovanju izvaneuropskih država na natjecanju.